Hertug av York

Hertug av York er en tittel i Det forente kongerikes høyadel. Den har blitt opprettet en rekke ganger, og gis normalt til den britiske monarkens andre sønn, såfremt den ikke innehas av en tidligere monarks sønn som fortsatt er i live.

Historikk
York var i middelalderen den viktigste byen i det nordlige England, og Yorkshire var det største grevskapet. Etter at vikingriket i Jorvik falt etter Eirik Blodøks, ble området underlagt jarlen av York.

Hertugtittelen har blitt opprettet på nytt en rekke ganger i århundrenes løp:

 Hertugtittelen ble først opprettet i Englands høyadel i 1384 for Edmund of Langley, som var fjerde overlevende sønn av Edvard III. Hans sønn Edward of Norwich falt i slaget ved Agincourt uten arvinger, og tittelen bortfalt derfor egentlig, men den ble i 1425 gitt til Richard Plantagenet. Da hans eldste sønn ble kronet som Edvard IV i 1461 ble tittelen underlagt kronen.
 Den ble så opprettet for Richard of Shrewsbury, sønn av Edvard IV. Han var en av prinsene i Tower, og døde uten arvinger.
 Tredje opprettelse var for Henry Tudor, andre sønn av Henrik VII. Da hans eldre bror Artur døde i 1502 ble han tronarving, og da han ble kronet som Henrik VIII kom tittelen igjen under kronen.
 Tittelen ble så opprettet for fjerde gang for Charles Stuart, andre sønn av Jakob I. Også hans eldre bror døde, og han ble kronet som Karl I.
 Femte opprettelse var for James Stuart, andre sønn av Karl I. Byen og delstaten New York har navn etter ham. Hans eldre bror ble kronet som Karl II, og da han døde uten arvinger ble James kronet som Jakob II.
 Deretter ble den opprettet i Storbritannias høyadel under navnet hertug av York og Albany, for Ernest Augustus av Braunschweig-Lüneburg, biskop av Osnabrück og yngre bror av Georg I. Han døde uten arvinger, og tittelen bortfalt.
 Neste opprettelse var for prins Edward Augustus, yngre bror av Georg III. Også han døde uten arvinger.
 Tredje og siste opprettelse av hertugdømmet York og Albany var for prins Frederick Augustus, andre sønn av Georg III. Han var øverstkommanderende for British Army i mange år, og er kjent i et populært rom som «Grand old Duke of York». Han døde uten arvinger.
 Neste opprettelse, nå igjen som hertug av York, var for Georg, andre sønn av Edvard, fyrste av Wales. Også hans eldre bror døde, så han ble fyrste av Wales, hertug av Cornwall og hertug av Rothesay samt hertug av York etter hans far ble kronet som Edvard VII. Han etterfulgte sin far som Georg V, og tittelen kom under kronen.
 Syvende opprettelse var for prins Albert, andre sønn av Georg V og yngre bror av Edvard VIII. Da broren abdiserte ble Albert kronet som Georg VI.
 Den så langt siste opprettelsen var for Andrew, hertug av York, andre sønn av Elisabeth II av Storbritannia. Han har pr. 2005 to døtre, men ingen sønn. Ettersom tittelen bare kan arves av en sønn er det sannsynlig at den igjen blir underlagt kronen ved hans død. Dersom tradisjonen med å gi den til monarkens andre sønn fortsetter er det mest sannsynlig at den blir gitt til prins Louis, prins Williams yngre sønn, etter at den nåværende prins William har blitt konge.

Med unntak av den første opprettelsen har tittelen aldri gått i arv, ettersom innehaverne enten har blitt kronet (på grunn av en eldre brors bortgang eller abdikasjon), eller de har dødd uten mannlige arvinger. Dette har ført til snakk om at det følger en forbannelse med tittelen.

Hertuger

Av York, første opprettelse - 1384

TittelinnehaverFødtTildeltDødAnnetEdmund of Langley134113841402Edward of NorwichCa. 137314021415Tittelen bortfaltRichard Plantagenet141114251460Edward144214601483Kronet som Edvard IV 1461

Av York, andre opprettelse - 1474

TittelinnehaverFødtTildeltDødAnnetRichard of Shrewsbury147314741483

Av York, tredje opprettelse - 1494

TittelinnehaverFødtTildeltDødAnnetHenry Tudor149114941547Kronet som Henrik VIII 1509

Av York, fjerde opprettelse - 1605

TittelinnehaverFødtTildeltDødAnnetCharles Stuart160016051649Kronet som Karl I 1625

Av York, femte opprettelse - 1644

TittelinnehaverFødtTildeltDødAnnetJames Stuart163316441701Kronet som Jakob II 1685

Av York og Albany, første opprettelse - 1716

TittelinnehaverFødtTildeltDødAnnetErnest Augustus av Braunschweig-Lüneburg16741716

Av York og Albany, andre opprettelse - 1760

TittelinnehaverFødtTildeltDødAnnetEdward Augustus173917601767

Av York og Albany, tredje opprettelse - 1784

TittelinnehaverFødtTildeltDødAnnetFrederick, hertug av York og Albany176317841827

Av York, sjette opprettelse - 1892

TittelinnehaverFødtTildeltDødAnnetPrins George186518921936Kronet som Georg V 1910

Av York, syvende opprettelse - 1920

TittelinnehaverFødtTildeltDødAnnetPrins Albert189519201952Kronet som Georg VI 1936

Av York, åttende opprettelse - 1986

TittelinnehaverFødtTildeltDødAnnetPrins Andrew19601986– Mistet tittelen i 2025
 Eksterne lenker 


York
York 
Kategori:Yorkshire